Il-Ministru għall-Finanzi u x-Xogħol Clyde Caruana u s-Segretarju Parlamentari Clifton Grima ħabbru li l-għaqdiet volontarji reġistrati f'Malta u f'Għawdex se jgawdu minn allokazzjoni ta' €1.1 miljun bħala parti mill-iskema ta' Assistenza Operattiva għall-Għaqdiet Volontarji matul ix-xhur tal-pandemija. Waqt iż-żjara li għamlu l-Ministru Clyde Caruana u s-Segretarju Parlamentari Clifton Grima lill-Fondazzjoni St Jeanne Antide f'Ħal Tarxien, il-Kap Eżekuttiv ta' din il-fondazzjoni Nora Macelli, qalet li permezz ta' din l-iskema, il-fondazzjoni setgħet tkompli toffri s-servizzi tagħha fil-komunità bl-waqfien u mingħajr ma jintilef ebda impjieg. Dan il-fond se jkun amministrat mill-Kunsill Malti għas-Settur tal-Volontarjat u l-għaqdiet volontarji se jkunu jistgħu japplikaw għal dan il-fond permezz tal-VO Funding Portal. Il-Ministru Caruana qal li l-Gvern jinsab konxju li minħabba l-pandemija, id-dħul tal-għaqdiet volontarji ntlaqat b'mod ħażin ħafna minħabba li jiddependu primarjament fuq id-donazzjonijiet tal-pubbliku u s-settur privat. Filmat: "Il-Gvern mhux obbligat itini l-mediċina li ttawwalli ħajti; tgħinni l-MCCF" Madanakollu saħaq li huwa importanti li dawn is-servizzi mogħtija mill-għaqdiet volontarji m'għandhomx jonqsu minħabba n-nuqqas ta' għajnuna finanzjarja. Għaldaqstant, il-Gvern qiegħed iżid l-għajnuna finanzjarja lil dan is-settur mal-għajnuna ta' €3 miljuni li tħabbret ftit tax-xhur ilu bħala pjan ta' riġenerezzjoni ekonomika. Is-Segretarju Parlamentari Clifton Grima spjega li 140 għaqda volontarja bbenefikaw minn din l-iskema li għenithom sabiex ikomplu bis-servizz tagħhom u jegħlbu l-isfidi li qed jaffaċċjaw f'dawn iżżminijiet. Saħaq li il-fond b'somma globali ta' €4.1 miljun qiegħed jassigura l-eżistenza tal-għaqdiet volontarji filwaqt li jagħtihom nifs ta' ħajja. .td_uid_3_600e85c68b7c5_rand.td-a-rec-img{text-align:left}.td_uid_3_600e85c68b7c5_rand.td-a-rec-img img{margin:0 auto 0 0}